hotchpotch/miracl-hf-unified huggingface dataset:
हेराल्ड नुगिसेक्स
हेराल्ड नुगिसेक्स (एस्टोनियाई: Harald Nugiseks; २२ अक्टूबर १९२१ – २ जनवरी २०१४) द्वितीय विश्व युद्ध में हवलदार थे। नुगिसेक्स उन चार एस्टोनियाई सैनिको में से एक हैं जिन्हें नाइट्स क्रॉस ऑफ़ द आयरन क्रॉस की उपाधि मिली। २ जनवरी २०१४ को उनका निधन हो गया।
पाण्डा
भालू का जैविक रिश्तेदार जो की चीन में पाया जाता है।
राजस्थान प्राच्यविद्या प्रतिष्ठान, जोधपुर
राजस्थान प्राच्यविद्या प्रतिष्ठान, जोधपुर
पूजा गौर
पूजा गौर भारतीय टेलीविजन अभिनेत्री हैं। उन्होंने धारवाहिक "कितनी मुहब्बत है" (२००८) से अभिनय की शुरुआत की।
शाऊल ज़ांट्ज़
शाऊल ज़ांट्ज़ (२८ फ़रवरी १९२१ – ३ जनवरी २०१४) अमेरिकी फ़िल्म निर्माता थे। उन्हें तीन बार सर्वश्रेष्ठ फ़िल्म का अकादमी पुरस्कार मिला। ज़ांट्ज़ का जन्म २८ फ़रवरी १९२१ में न्यू जर्सी में एक यहुदी परिवार में हुआ। ज़ांट्ज़ का ३ जनवरी २०१४ को सैन फ्रांसिस्को, कैलिफ़ोर्निया में अलजाइमर रोग के साथ लम्बी लड़ाई के बाद ९२ वर्ष की आयु में निधन हो गया।
एलिसिया रहेट
एलिसिया रहेट (; फ़रवरी १, १९१५ – जनवरी ३, २०१४) एक अमेरिकी अभिनेत्री तथा पोर्ट्रेट चित्रकार थीं। उन्हें मुख्यतः १९३९ की फ़िल्म "गॉन विद द विंड" में इंडिया विल्क्स के अभिनय के लिए जाना जाता है। ३ जनवरी २०१४ को ९८ वर्ष की आयु में उनका दक्षिण कैरोलिना में निधन हो गया।
नगर नियोजक
नगर नियोजक अंग्रेज़ी के शब्द 'टाउन प्लानर' का अनुवाद है, जिसका अभिप्राय किसी नगर की स्थापना के लिए मानचित्र बनाने से लेकर उसकी समस्त नागरिक-सुविधाओं आदि की कल्पनामूलक योजना बनाने वाले विशेषज्ञ से है।
एवरली बंधू
एवरली बंधू () अमेरिकी-देशी प्रभाव वाले रॉक ऐन्ड रोल​ संगीतज्ञ थे। वो 'स्टील-स्ट्रिंग ध्वनिक गिटार' वादन और संगीत समरसता के लिए जाने जाते हैं। "डॉन" एवरली (जन्म: फ़रवरी १, १९३७) और फ़िलिप "फिल" एवरली (जनवरी १९, १९३९ – जनवरी ३, २०१४) की इस जोड़ी को १९८६ में 'रॉक एंड रोल हॉल ऑफ़ फेम' तथा २००१ में 'कंट्री म्यूजिक हॉल ऑफ़ फेम' के लिए चुना गया।
जनवरी ३, २०१४ को उनके ७५वें जन्मदिन से १६ दिन पहले फिल एवरली का बुरबंक, कैलिफ़ोर्निया में निधन हो गया। उनका निधन फेफड़ों की बिमारी के कारण हुआ।
उत्तर मध्य क्षेत्र सांस्कृतिक केन्द्र
उत्तर मध्य क्षेत्र सांस्कृतिक केन्द्र भारतीय सांस्कृतिक संपदा अभूतपूर्व है। आर्थिक एवं प्रौद्योगिकीय परिवर्तन सांस्कृतिक परिदृश्य को निरन्तर बदलते रहते हैं। कला के कई स्वरूप और सांस्कृतिक अभिव्यक्तियाँ संक्रमण के ऐसे संदर्भों में लुप्त हो जाते हैं। अत: हमारे वंशागत मूल्यों और समृध्द सांस्कृतिक विरासत के संरक्षण और संवर्धन के लिए एक तंत्र की स्थापना अनिवार्य हो जाती है। इसी उद्देश्य के साथ क्षेत्रीय सांस्कृतिक केन्द्रों की स्थापना की गई।  23 मार्च 1985 को भारत के प्रधानमंत्री ने अपने उत्तरी क्षेत्र के हुसैनीवाला में क्षेत्रीय सांस्कृतिक केन्द्रों की स्थापना की घोषणा की। सात क्षेत्रीय सांस्कृतिक केन्द्रों की अवधारणा को विस्तार 7 वीं पंचवर्षीय योजना में प्राप्त हुआ। इन केन्द्रों की स्थापना क्षेत्रीयता एवं भाषायी सीमाओं को पाटने उसे बढ़ावा देने तथा सदस्य राज्यों की शैलियों व संस्कृतियों में अंर्तसम्बन्ध स्थापित कर भारत की संगठित संस्कृति के प्रोत्साहन के ध्येय से की गई।
इन केन्द्रों के मुख्यालय सामान्यतया राज्य की राजधानियों से दूर स्थित हैं। (कोलकाता में पूर्वी क्षेत्र सांस्कृतिक केन्द्र को छोड़ कर) स्थान के चयन का मानदंड स्थान का परंपरागत सांस्कृतिक होना जनता की वहाँ तक पहँच होना है। संस्थागत रूप से प्रत्येक केन्द्र के पास एक परिसर होता है जिसमें प्रदर्शिनियों के लिए वीथियाँ, मंच कलाओं के लिए सुविधाएँ, प्रेक्षागृह, अभिलेखागार, पुस्तकालय इत्यादि शामिल होते हैं।
उत्तर प्रदेश, मध्य प्रदेश, राजस्थान, हरियाणा, बिहार एवं दिल्ली राज्यों के लिए बने उत्तर मध्य क्षेत्र सांस्कृतिक केन्द्र का कार्यालय 14 सी.एस.पी.सिंह मार्ग इलाहाबाद -211001 में है। इसके संपर्क नंबर हैं-0532-2624475 2622833 (0532) PBX: 2623698 011-23318016 फेक्स-0532- 2623720 https://web.archive.org/web/20150721065144/http://www.nczccindia.in/
रिसीफ़ी
रिसीफ़ी () ब्राजील में पेर्नम्बुको राज्य की राजधानी और सबसे बड़ा नगर है। यह 3,743,854 निवासियों के साथ ब्राजील में पांचवां सबसे बड़ा महानगरीय क्षेत्र है। मूल नगर की आबादी 2012 में 1555039 थी। रिसीफ़ी चपिबरिबे नदी के तट पर स्थित है। यह अटलांटिक महासागर पर ब्राजील का एक प्रमुख बंदरगाह है। रिसीफ़ी के बुनियादी ढांचे यात्रियों और व्यापार लोगों के लिए ब्राजील में सबसे विकसित मे से एक है।
क्युएबा
क्युएबा () यह ब्राजील के राज्य माटो ग्रोसो की राजधानी है। यह दक्षिण अमेरिका महाद्वीप के सटीक केंद्र में स्थित है। नगर ब्राज़ीलियाई स्वर्ण होड़ के दौरान, 1719 में स्थापित किया गया था, यह 1818 के बाद से राज्य की राजधानी है। नगर मवेशी पालन और कृषि क्षेत्र के लिए एक व्यापारिक केंद्र है। नगर में नाव परिवहन का एक महत्वपूर्ण साधन बने हुए हैं।
ईश्वरविलास महाकाव्य
सवाई जयसिंह के समकालीन, बूंदी और जयपुर के राजदरबारों से सम्मानित, आन्ध्र-तैलंग-भट्ट, संस्कृत और ब्रजभाषा के महाकवि, श्रीकृष्णभट्ट कविकलानिधि द्वारा रचित, राजस्थान प्राच्य विद्या प्रतिष्ठान जोधपुर द्वारा प्रकाशित 'ईश्वरविलास' महाकाव्यजयपुर के इतिहास पर एकाग्र काव्यग्रंथ है।
भट्ट मथुरानाथ शास्त्री
जयपुर-वैभवम
जयपुरवैभवम्, भट्ट मथुरानाथ शास्त्री (23 मार्च 1889 - 4 जून 1964) द्वारा भारत की स्वाधीनता से तत्काल पूर्व सन 1947 में 476 पृष्ठों में प्रकाशित एक काव्य-ग्रन्थ है। जो जयपुर के नगर-सौंदर्य, दर्शनीय स्थानों, देवालयों, मार्गों, उद्यानों, सम्मानित नागरिकों, उत्सवों, यहाँ की कविता-परम्परा और प्रमुख त्योहारों आदि पर केन्द्रित है
१० फ़रवरी १९४७ को इस काव्य-ग्रन्थ[ [https://web.archive.org/web/20140724200859/https://hi.wikipedia.org/wiki/%E0%A4%B6%E0%A5%8D%E0%A4%B0%E0%A5%87%E0%A4%A3%E0%A5%80%3A%E0%A4%B8%E0%A4%82%E0%A4%B8%E0%A5%8D%E0%A4%95%E0%A5%83%E0%A4%A4_%E0%A4%97%E0%A5%8D%E0%A4%B0%E0%A4%82%E0%A4%A5%5D%5D%E0%A4%95%E0%A5%80 पांच पृष्ठीय (अंग्रेज़ी में लिखी) भूमिका की शुरुआत जयपुर के "राजगुरु पंडित गोपीनाथ द्रविड़" एम. ए., एलएल.बी., ने अपने इन शब्दों से की थी- ""यह मेरा सौभाग्य है कि मुझे भट्ट मथुरानाथजी जैसे संस्कृत कविता के प्रसिद्ध हस्ताक्षर द्वारा रचित इस उत्कृष्ट कृति के लिए एक परिचयात्मक आलेख लिख पाने का विरल सम्मान मिला | इस ग्रन्थ की अनुक्रमणिका के सरसरे अवलोकन मात्र से पाठक को ज्ञात हो जाएगा कि लेखक ने इस कृति में न जाने कितनी ही घटनाओं, व्यक्तित्वों और स्थानों का चित्रण किया है।..."" जहाँ संस्कृत में ५६ पृष्ठ में इस पुस्तक की विस्तृत प्रस्तावना " किमपि प्रास्ताविकम" शीर्षक से "महामहोपाध्याय श्री गिरिधर शर्मा चतुर्वेदी" ने लिखी थी वहीं बनारस हिन्दू विश्वविद्यालय के Ancient Middle History and Antiquities के "प्रोफ़ेसर डॉ॰ प्राणनाथ", डी.एससी.(लन्दन) पीएच.डी.(वियना) ने भट्ट जी के इस कृति के रूप में काव्यात्मक अवदान का बड़े सम्मान से स्मरण किया।
कविशिरोमणि भट्टजी ने ९७ पृष्ठों की अपनी लेखकीय भूमिका 'आमुखम' में साहित्य, काव्यशास्त्र, काव्य-परंपरा, ब्रजभाषा के विकास, इसके पद-माधुर्य, अपभ्रंश से इसके अंतर्संबंध, इसके छंदशास्त्र, संस्कृत और ब्रज-भाषा के काव्य की तुलना, प्रस्तुत ग्रन्थ के स्वरुप, उर्दू भाषा के छंदों, हिन्दी की खड़ी बोली, संस्कृत-उर्दू अंतर्संबंध, जयपुर राज्य के नरेशों, संस्कृत-व्याकरण और कविता, न जाने कितने सांस्कृतिक-विषयों का तलस्पर्शी विवेचन किया है।
अकेले १० पृष्ठों में तो इस पुस्तक की विषयसूची ही है- जिस में 'आमुख वीथी/चतुष्पदी चत्वरः, मंगल-चत्वरः, नगरवीथी, राजवीथी, उत्सववीथी, नागरिकवीथी, उद्यानवीथी, अभिनन्दनवीथी और व्रजकवितावीथी जैसे अध्याय हैं। 'नागरिक वीथी' खंड में ६६ से अधिक जिन सुप्रतिष्ठित जयपुर-नागरिकों के बारे में काव्यात्मक विवरण दिया गया है, वे राजनीति, प्रशासन, ज्योतिष, शिक्षा, धर्म, राज्य-सेवा, व्याकरण, समाज-सुधार, आयुर्वेद, चिकित्सा, नगर-नियोजन, वैदिक-साहित्य, विज्ञान, खगोलशास्त्र, साहित्य आदि अनेकानेक क्षेत्रों के जाने माने व्यक्तित्व रहे हैं।
भट्ट जी ने यह ग्रन्थ लिख कर जैसे अपने समय के जयपुर पर एक अतुल सन्दर्भ-ग्रन्थ या 'विश्वकोश' ही बना डाला है। संस्कृत की आधुनिक कविता, ब्रजभाषा के परंपरागत सौंदर्य और जयपुर का इतिहास जानने के उत्सुक हर पाठक के लिए उनकी यह सरस कृति अपने विषय के आधिकारिक-विवरण, जगहों और लोगों के वर्णन की विश्वसनीयता और संस्कृत/ब्रजभाषा काव्य के माधुर्य के लिए स्मरण की जाएगी- 'नगरीय-इतिहास' के शोधकर्ताओं के लिए इस कृति का सदर्भ-ग्रन्थ के रूप में अपना महत्त्व तो है ही.
मूल संस्कृत में रचित "अनेक महत्वपूर्ण अंशों का सरल हिन्दी अनुवाद", जो स्वयं भट्ट जी ने ही 'मित्रों के अनुरोध पर' किया है- संस्कृत न जानने वाले पाठक के लिए भी बड़ा उपयोगी बन पड़ा है।
कविशिरोमणि भट्ट मथुरानाथ शास्त्री
एयर ब्लू
एयर ब्लू लिमिटेड (जो की एयरब्लू के रूप में जाना जाता है) इस्लामाबाद, पाकिस्तान में इस्लामाबाद स्टॉक एक्सचेंज (आईएसई) टावर्स की १२वीं मंजिल पर अपने प्रधान कार्यालय के साथ एक निजी एयरलाइन है। यह पाकिस्तान की दूसरी सबसे बड़ी एयरलाइन है जिस्का २०% का बाजार में शेयर है। ऐरब्लू दुबई, अबू धाबी, शारजाह और मस्कट के लिए अंतरराष्ट्रीय सेवाओं के साथ चार घरेलू स्थलों इस्लामाबाद, लाहौर, कराची और पेशावर को भी जोड़ता है। यह ३० दैनिक सेवाओं के संचालन अनुसूचित उड़ानें संचालित करती है। इसका मुख्य अड्डा जिन्ना अंतर्राष्ट्रीय हवाई अड्डा, कराची में स्थित है। ऐरब्लू अप्रैल २०१४ से निम्नलिखित स्थलों में कार्य करता है।
ओमन
पाकिस्तान
सौदी अरेबिया
युनाइटेड अरब एमिरेट्स
ग्वादर को बीच १९०० के उपयोग से जे एस ऐर नामक चार्टर कंपनी के माध्यम से संचालित किया गया था जबकि ऐर ब्लू ने पहले से क्वेटा, नवाब्शाह और फैसलाबाद की सेवा शुरू की। अंतरराष्ट्रीय स्थलों में तुर्की में इस्तांबुल के साथ ही ब्रिटेन में बर्मिंघम और मैनचेस्टर के लिये सेवायें शामिल किये गये थे। ऐर ब्लू यूरोप, चीन और मध्य पूर्व देशों में गंतव्यों के लिए अतिरिक्त विमान के साथ अभियान का विस्तार करने का इरादा रखता है और यूरोप में एक प्रमुख खिलाड़ी बनने का लक्ष्य भी रखता है। उन्होंने एक मुंबई कराची हवाई मार्ग को शुरू करने की योजना भी की है। हालांकि, से नामित करने के लिए एयरलाइन कि एक ऐसी स्थिति की आवश्यकता होगी जो केवल पि आई ए (पाकिस्तान इंटरनेशनल एयरलाइंस) को वर्तमान में लाभित है। द्विपक्षीय नागरिक उड्डयन समझौते के तहत भारत और पाकिस्तान के बीच १२उड़ानें है जो हर एक सप्ताह के स्लॉट हैं, वर्तमान में पूरी तरह पीआईए द्वारा इस्तेमाल किया गया है। ऐर ब्लू वर्तमान में एयरबस ए३ २० और ए३ १९ का एक मिश्रण चला रही है। ऐर ब्लू का पहले एक व्यापार वर्ग अनुभाग था लेकिन एक्सोजेनस आर्थिक कारकों के कारण गिरा दिया गया। दुनिया भर में ईंधन की कीमतों में वृद्धि के साथ सौदा करने के लिए ऐर ब्लू ने सभी अर्थव्यवस्था वर्ग को अपने बेड़े में परिवर्तित किया और सभी नए विमान भी एक एकल वर्ग विन्यास में कर दिया. उन्होंने पूर्ण भोजन सेवाओं को भी समाप्त कर दिया और घरेलू उड़ानों में नाश्ते के साथ बदल दिया। २००६ में, ऐर ब्लू ने सामान्य उद्योग अभ्यास के अनुसार चीनी मिट्टी के बरतन में भोजन कि सेवा को रोक दिया और प्लास्टिक बरतन का उपयोग किया ताकि अधिकांश मार्गो में लागत और वजन में कटौती हो सके। ऐर ब्लू के बेड़े में ४ एयरबस ए३ १९-१००, २एयरबस ए ३ २०-२०० और एयरबस ३४०-३०० प्रत्येक हैं। नई घरेलू मार्गों को पूरा करने के लिए स्रोत ४ टर्बोप्रॉप विमानों के सन्चालन की योजनाएं कर रहे हैं।
नाकाचुका इप्पेकिरो
नाकाचुका इप्पेकिरो (१८८७-१९४६) एक जापानी कवि एवं हाइकुकार थे।
नेपाली मे अनुवादित इप्पेकिरो की एक हाइकु
मेरो आकृति ऐनाबाहिर भयो फूलको अघि
एन॰ नारायण मेनन
नालापत नारायण मेनन (7 अक्टूबर 1887 – 31 अक्टूबर 1954) केरल राज्य से मलयालम भाषा के भारतीय लेखक थे।
ताकाहामा कियोशी
ताकाहामा कियोशी (जन्म: २२ फ़रवरी १८७४- मृत्यु: ८ अप्रैल १९५९) एक जापानी कवि थे। क्योशि इनका उपनाम था। डॉ॰ अंजली देवधर द्वारा हिन्दी मे अनुवादित ताकाहामा कियोशी का एक हाइकु-
एक स्त्री एक टब में नहाती हुई एक कौए की चाह बन गई!
नेपाली भाषा मे अनुवाद किया गया कियोशी का एक हाइकु
कुकुर सुत्यो खुट्टाले शिर च्यापी फूलको घर
तावाबाका बोशा
तावाबाका बोशा (१८९७-१९४१) जापान के प्रख्यात हाइकुकार एवं चित्रकार थे। उनका जन्म जापान के टोक्यो में १७ अगस्त १८९६ में हुआ। उनके दादा और माँ एक अस्पताल में काम करते थे। इसलिए बचपन में डॉक्टर बनना उनका सपना था। वे ताकाहामा कियोशी के प्रिय शिष्य थे। १६ जुलाई १९४१ को तावाबाका बोशा का कम उम्र में ही निधन हो गया।
डॉ॰ अंजली देवधर द्वारा हिन्दी में अनुवादित तावाबाका बोशा का एक हाइकु-
ओस की बूंद बैठी एक पत्थर पर एक हीरे के समान
लेमन ट्री होटल्स
लेमन ट्री होटल कंपनी दिल्ली के एरोसिटी आतिथ्य जिले में इंदिरा गांधी अंतरराष्ट्रीय हवाई अड्डे के निकट अपने होटल और रिसॉर्ट की प्रधान कार्यालय को स्थापित किया है| यह कंपनी ऊपरी, मध्य और अर्थव्यवस्था होटलों की भारत की सबसे बड़ी बढ़ती हुई होटलों में से एक है| ये ग्रूप के३ ब्रांड है जैसे लेमन ट्री प्रीमियर, लेमन ट्री होटल्स और रेड फॉक्स होटल प्रदान करता है|
लेमन ट्री होटल कंपनी, पट्टू केसवानी नामक एक पहली पीढ़ी के भारतीय उद्यमी द्वारा २००२ में स्थापित किया गया था| सबसे पहले लेमन ट्री होटल उद्योग विहार, गुड़गांव में २००४ में खोला गया था| रेड फॉक्स होटल २००६ में पदोन्नत किया गया और पहला रेड फॉक्स होटल जयपुर में २००९ में खोला गया| साल २०१२ में, रेड फॉक्स होटल लेमन ट्री होटल्स के साथ विलय किया गया| लेमन ट्री प्रीमियर ब्रांड बंगलौर में अपनी पहली होटल के उद्घाटन के साथ २०१० में शुरू किया गया था| पट्टू ने आईआईटी दिल्ली से इलेक्ट्रिकल इंजीनियरिंग में बी टेक और आईआईएम कोलकाता से एमबीए किया हैं| उन्हें २०११ में आईआईटी दिल्ली से विशिष्ट पूर्व छात्र के पुरस्कार से सम्मानित किया और २०१२ में आईआईएम कोलकाता से भी इसी पुरस्कार से सम्मानित किया गया| पट्टू ने टाटा प्रशासनिक सेवा में १5 साल के लिए काम किया जहां अपनी भूमिका ताज बिजनेस होटल के वरिष्ठ उपाध्यक्ष और मुख्य संचालन अधिकारी के रूप में किया| इसके बाद पट्टू भी ए टी केरनी इंक के साथ उनके भारत कार्यालय में निदेशक के रूप में काम किया| पट्टू ने २००२ में लेमन ट्री होटल्स को बढ़ावा दिया| रतन ओबेरॉय केंद्र के प्रशिक्षण और विकास के एक पूर्व छात्र थे और १९८३ में ओबेरॉय मुंबई के साथ अपने कैरियर की शुरुआत की|३१ साल से होटलियर रहे रतन, भारत और विदेशों में कई भूमिकाओं में काम किया है| वे कई मार्की ओबेराय होटलों के लिए जीएम और मुंबई के ओबेरॉय होटल के लिए कार्यकारी उपाध्यक्ष रह चूके है| अपने पिछले भूमिका में, लेमन ट्री होटल्स में शामिल होने से पूर्व, वह ट्राइडेंट होटल के अध्यक्ष (ओबेराय समूह का हिस्सा) और भारत भर में १३ होटल के संचालन के लिए जिम्मेदार थे| रतन, भारतीय होटल उद्योग में एक उच्च सम्मानित व्यक्ती है जिन्होंने लेमन ट्री होटल्स को अनुभव के कई वर्षों को दिया जिस्से उच्च प्रदर्शन टीमों का प्रबंधन कई कार्य से किया| रतन कार्नेशन होटल प्रा लिमिटेड के अध्यक्ष भी हैं – जो लेमन ट्री होटल्स का मुख्य प्रबंधन है| राहुल होटल मैनेजमेंट, पूसा, नई दिल्ली के संस्थान के स्नातक हैं और भारतीय कराटे टीम के एक पूर्व सदस्य है| उन्होंने आईआईएम अहमदाबाद, आईआईएम बेंगलुरु और कॉर्नेल नानयांग में ब्रांड प्रबंधन, मानव संसाधन प्रबंधन और नवीनता का अध्ययन किया है| राहुल ने भारत, अमेरिका और सिंगापुर में च्वाइस होटल, ताज होटल, स्पेक्ट्रामाइंड और इंटरकांटिनेंटल होटल में काम किया है| वे भारतीय उद्योग के राष्ट्रीय पर्यटन समिति के परिसंघ पर कार्य भी करते है|
केन्द्रीय संस्कृत बोर्ड
केन्द्रीय संस्कृत बोर्ड भारत सरकार द्वारा संस्कृत के उन्नयन और विकास के लिए गठित एक स्वायत्तशासी अभिगम जिसमें सरकारी और गैर सरकारी सदस्य हैं।
असिंचित भूमि
असिंचित भूमि उस भूमि को कहा जाता है जहाँ सिंचाई का कोई साधन नहीं हो अर्थात उस भूमि पर सिंचाई नहीं की जाती।
योसा बुसोन
योसा बुसोन या तानिगुचि बुसोन (१७१६–१७ जनवरी १७८४) एक जापानी हाइकु कवि एवं चित्रकार थे, जिन्हें सामान्यत: बुसोन के नाम से जाना गया। इनकी तुलना महान जापानी कवि मात्सुओ बाशो और इस्सा से की जाती है। योसा का मूल नाम तानिगुचि बुसोन था। डॉ॰ अंजली देवधर द्वारा हिन्दी में अनुवादित योसा बुसोन का एक हाइकु-
एक पतझड़ की सांझ एक घंटा विश्राम का एक क्षणिक जीवन में
बुसोन शब्द-शिल्पी हैं, उनका एक हाइकु है- हारु सामे या मोनोगातारि युकु मिने तो कासा।
अज्ञेय ने इसका अनुवाद किया है-
वर्षा में वसन्त को मैंने देखा छाता एक, एक बरसाती साथ-साथ जाते बतियाते।
मिजुहारा शुओशी
मिजुहारा शुओशी () (१८९२-१९८१) २०वीं शताब्दी के जापानी कवि एवं हाइकुकार थे। पेशे से वे अपने पिता की तरह चिकित्सक थे। उन्होंने सन १९२६ में टोक्यो विश्वविद्यालय से स्नातक की पढ़ाई की। उन्होंने २० खंडो में हाइकु का प्रकाशन किया।
डॉ॰ अंजली देवधर द्वारा हिन्दी में अनुवादित शुओशी का एक हाइकु-
एक नया वर्ष आरम्भ हुआ खिल जाने से एक तुषारायित गुलाब के
श्याम चरण गुप्ता
श्याम चरण गुप्ता (जन्म:९ फ़रवरी १९४५) मृत्यु:९ अप्रैल २०२१ एक प्रख्यात राजनीतिज्ञ एवं उद्योगपति है। श्याम चरण उत्तर प्रदेश के बाँदा लोकसभा क्षेत्र से २००४ में सांसद निर्वाचित हुए तथा १६ मई २०१४ से इलाहबाद के वर्तमान सांसद है। वे श्याम ग्रुप ऑफ़ कम्पनीज के संस्थापक एवं सी.एम.डी. है।
वर्ष १९८९ में वह भाजपा से ही चुनाव लड़कर मेयर बने। वर्ष १९९१ में कमल निशान पर ही इलाहाबाद संसदीय क्षेत्र से चुनाव लड़े। वर्ष १९९५ में उनकी पत्नी जमुनोत्री गुप्ता भी भाजपा के टिकट पर मेयर का चुनाव लड़ चुकी हैं। श्याम चरण ने विधानसभा का चुनाव भी भाजपा से ही लड़ा है। लोकसभा टिकट को लेकर ही उनका पार्टी नेताओं से मनमुटाव हुआ और उन्होंने सपा की राह पकड़ी। सपा के टिकट पर वर्ष २००४ में बांदा से सांसद चुने गए। २००९ लोकसभा चुनाव फूलपुर क्षेत्र से वह हार गए। १४ अप्रैल २०१४ को वे भाजपा के टिकट पर इलाहबाद संसदीय क्षेत्र से समाजवादी पार्टी के रेवती रमन सिंह को मात देते हुए भरी विजयी होकर सांसद निर्वाचित हुए।
श्याम चरण गुप्ता ने सन १९७३ श्याम समूह की स्थापना थी। वर्तमान में यह जानी मानी बिज़नेस कम्पनी है। बीड़ी के बड़े व्यापारी होने के कारण गुप्ता को बीड़ी किंग भी कहा जाता है।
जमुनोत्री गुप्ता इनकी पत्नी हैं। इनके दो पुत्र, विदुप अग्रहरि, विभव अग्रहरि और एक पुत्री वेणु अग्रहरि धींगरा हैं। श्याम चरण गुप्ता अग्रहरि वैश्य समुदाय से आते हैं।
श्याम ग्रुप
श्याम ग्रुप ऑफ़ कम्पनीज एक औद्योगिक समूह है। इसकी स्थापना श्याम चरण गुप्ता द्वारा १९७३ में हुआ था।
बिशन सिंह शेखावत
ग्राम खाचरियावास सीकर (शेखावाटी क्षेत्र) में जन्मे और शिक्षित, अब दिवंगत, राजस्थान के एक जाने-माने अध्यापक, शिक्षक-नेता, भारतीय उपराष्ट्रपति भैंरोंसिंह शेखावत  के छोटे भाई थे जो राजकीय सेवानिवृत्ति के बाद [पत्रकार-कवि कर्पूर चंद कुलिश के दैनिक समाचार-पत्र राजस्थान पत्रिका  से जुड़े और जिन्होंने बहुत लम्बे समय तक राजस्थान के हर बड़े गाँव का इतिहास और उनकी वर्तमान दशा-दिशा पर टिप्पणी अपने जनप्रिय स्तम्भ 'आओ गाँव चलें !' में नियमित रूप से लिखी.
जनार्दन गोस्वामी
जनार्दन गोस्वामी संस्कृत में कई ग्रंथों के लेखक और महापुरा की आमेर महाराजा बिशनसिंह द्वारा प्रदत्त जागीर के निवासी शिवानन्द गोस्वामी के अनुज और तैलंग ब्राह्मणों के आत्रेय गोत्र में १७ वीं सदी में जन्मे कृष्ण-यजुर्वेद के तैत्तरीय आपस्तम्ब में मूलपुरुष श्रीव्येंकटेश अनंम्मा के वंशज थे- जिनकी छठी पीढ़ी में जगन्निवासजी (प्रथम) के परिवार में जिनका जन्म शिवानन्द गोस्वामी के बाद हुआ। कलानाथ शास्त्री एवं घनश्याम गोस्वामी ने १९७७ (और पंडित कंठमणि शास्त्री ने १९४७ में) तेलंगाना से आये विद्वान तैलंग ब्राह्मणों द्वारा समय-समय पर लिखे संस्कृत/ वृजभाषा ग्रंथों की सूची प्रकाशित की है, जिसमें जनार्दन गोस्वामी के लिखे निम्नांकित ग्रन्थ सूचीबद्ध हैं इनमें से कुछ की पांडुलिपियाँ सिटी पैलेस स्थित भूतपूर्व जयपुर राजदरबार के विशाल पुस्तक-संग्रह {पोथीखाना} में हैं।
उत्तरदेशीय, दाक्षिणात्य तैलंग(गोस्वामी) महापुरास्थ आत्रेय कुल व तैलंग समाज की प्रथम मातृपक्ष को केन्द्र में रखकर संकलित,संपादित व प्रकाशित प्रथम ऐतिहासिक वंशावली "वंश-वल्लरी" का संकलन, संपादन - चेतन गोस्वामी।  वि.सं.2073, प्रकाशन वर्ष-2017
हयात रीजेंसी चेन्नई
हयात रीजेंसी चेन्नई, भारत में तेयनमपेट, चेन्नई के अन्ना सलाई में स्थित एक पांच सितारा लक्जरी होटल है। १९८६ में परिकल्पित किया गया और होटल का निर्माण १९९० के दशक में शुरू किया था। हालांकि, पूरा होने में लगभग दो दशकों लग जे और होटल ५.५० अरब रुपए की लागत पर १० अगस्त २०११ को खोला गया। ८३ जमीन भूमि पर बनाया गया, यह दक्षिण भारत में पहली हयात होटल है और इस्में ३२७ कमरे हैं। १९ ४२ में शहर के एक नक्शे से यह पता लगाया जा सकता है कि यह संपत्ति "तेयनम्पेट विला" नामक एक घर था जो कि १९ ४० में पी एस विश्वनाथ अय्यर को आई सीएस द्वारा आवंटित एक सरकारी संपत्ति थी। यह क्षेत्र तो १९५० के दशक में "अब्बोट्स्बरी" जो की एक सामुदायिक भवन था इस्के द्वारा कब्जा कर लिया गया था, जो, जल्द ही तारापोर संपत्ति बनने के बाद, पुट्टपर्ती के साई बाबा को उपहार में दिया गया था, जो बाद में मगुन्ता सुब्बारामी रेड्डी, बालाजी ग्रुप होटल के संस्थापक को बेच दिया गया। इस संरचना को ध्वस्त कर दिया था और यहां एक लक्जरी होटल का निर्माण किया गया जिस्में ३२० कमरे और वाणिज्यिक अंतरिक्ष की २५०,००० वर्ग फुट का एक हेलिपैड बनाया गया.साल १९८९ में ओबेराय समूह और बालाजी ग्रुप के सहयोग के साथ, २.९० अरब रुपय की लागत से संरचना निर्माण शुरू कर दिया गया था।
हालांकि, मगुन्ता सुब्बारामी रेड्डी की हत्या के बाद, यह ग्रूप एक वित्तीय संकट में फंस गया और इस्का काम के ७५ प्रतिशत पूरा होने पर रोक दिया गया था। इसे शुरू में मगुन्ता ओबेराय नामित परियोजना दिया गया था। नतीजा यह हुआ की ओबेराय ने इस परियोजना को उसी वर्ष वापस ले लिया है और यह समय में पूरा नहीं हो पाया। सराफ समूह द्वारा अधिग्रहण के साथ होटल ८ अगस्त २०११ को हयात रीजेंसी चेन्नई के रूप में खोला गया था। होटल में कुल ३२७ कमरें और लगभग ६००,००० वर्ग फुट जगह को शामिल किया गया है और बहुमुखी सम्मेलन और घटना के लिए जगह और पानी की सुविधाओं और ग्रीन भूनिर्माण के साथ एक सूरज से भरे आलिंद लॉबी के २०,००० से अधिक वर्ग फुट (१,९०० वर्ग मीटर) को निर्मित किया है। इस होटल में ४० से अधिक राष्ट्रीय और अंतरराष्ट्रीय कलाकारों द्वारा बनाई गई। देश में सार्वजनिक रूप से प्रदर्शित कला प्रतिष्ठानों का सबसे बड़ा संग्रह भी शामिल है। पहली तीन मंजिलें; भूतल के और पहली मंजिल के आधे और दूसरी मंजिल के पूरे सहित, होटल के निर्माण का एक बुटीक शॉपिंग मॉल के रूप में विकसित किया गया और १.२० अरब रुपय की लागत से रमानी होटल्स लिमिटेड द्वारा विकसित रामी मॉल के रूप में नामित किया गया। ९ से २८ नवम्बर २०१३ तक भारत में पहली बार विश्व शतरंज चैम्पियनशिप २०१३ के लिए यह होटल को आयोजित था।
बालकृष्ण विट्ठल दास दोषी
अहमदाबाद के प्रसिद्ध वास्तुविद बालकृष्ण विट्ठल दास दोषी (B.V.Doshi) (जन्म 26 अगस्त 1927-) भारत के एक जाने माने वास्तुविद और नगर नियोजक हैं। जयपुर का विद्याधर नगर उन्हीं की वास्तुरचना है। अनेक प्रसिद्ध कामों के अलावा उन्होंने प्रख्यात चित्रकार हुसेन के साथ मिल कर अहमदाबाद में में एक कला-दीर्घा "अमदाबाद नीं गुफा" '(हुसेन-दोषी गुफा)' का निर्माण भी किया।
पल पल इंडिया
मानव प्रकृति के मन में हमेशा कुछ नया जानने और समझने के साथ कुछ कर गुजरने कि उत्कंठा . लोग अपने इर्द-गिर्द से लेकर दुनिया के किसी भी कोने में इस वक़्त क्या घटित हो रहा है, जानना चाहते हैं . जिज्ञासा के इस अंतर्विरोध को सुलझाने में इन्टरनेट माध्यम सबसे अधिक महत्त्वपूर्ण भूमिका निभा रहा है। खासतौर पर अपनी भाषा एवं बोली में जानकारी पाने कि ललक काफी बढ़ी है  यही कारण है कि भारतीय उपमहाद्वीप के हिंदी भाषी राज्यों में इन्टरनेट की तकनीक को समझने एवं अपनाने की चाहत बढ़ी है। आलम यह है कि आज हर आदमी, चाहे वो नेता हो या प्रशासनिक सेवा से जुड़े अधिकारी, व्यापारी, वकील, डाक्टर अथवा युवा छात्र समुदाय, आम लोगों से जुड़े मुद्दों की समग्र जानकारी तुरंत पाना चाहते हैं . पारम्परिक मीडिया उनकी जानने कि इस भूख को मिटाने में असफल सिद्ध हो चुका है। सामाजिक, राजनीतिक एवं सरकारी नीतिगत प्रक्रियाओं कि सम्पूर्ण व विस्तृत सुचना पर अपनी तत्काल प्रतिक्रिया और विचार देना परम्परागत मीडिया के लिए संभव नहीं हो पा रहा है। इन्टरनेट मीडिया के दुतरफा सवांद और त्वरित टिप्पणी कि प्रक्रिया ने इस माध्यम को काफी लोकप्रिय बना दिया है। जाहिर है इन्टरनेट समाचार माध्यम ही उनकी इस भूख को मिटा सकता है। कई वर्षों के सामाजिक और तकनीकी अनुसंधान के बाद ‘पल-पल इंडिया डॉट कॉम 24 घंटे चालू रहने वाली एक ऐसा हिंदी समाचार वेबसाइट है, जिसमें ताजातरीन घटनाओं के समाचारों पर एवं जीवन उपयोगी सभी विषयों की सामग्री पर कोई भी व्यक्ति जब चाहे तब अपने विचार या टिप्पणियों को बेझिझक दोटूक शब्दों में व्यक्त कर सकता है। लोकतान्त्रिक भारत देश के शहरी और ग्रामीण नागरिक अपनी आवाज उठाने एवं देश ही नहीं बल्कि दुनिया का ध्यान भी अपनी ओर आकर्षित कर सकते हैं।
बिग मैजिक
बिग मैजिक एक हिन्दी हास्य प्रधान टीवी चैनल है। यह भारत के एक बड़े दर्शक वर्ग को अपनी ओर आकर्षित करने में सफल रहा है। दिसम्बर 2016 में ज़ी मनोरंजन उद्योग ने इस चैनल का अधिग्रहण कर लिया है जिस कारण अब बिग मैजिक ज़ी टीवी के कार्यक्रमों का पुनः प्रसारण भी करता है। जल्द ही इस चैनल का नाम बदलकर "ज़ी जोश" कर दिया जाएगा।
मनौस
मनौस (), उत्तरी ब्राजील में अमज़ोनस के राज्य की राजधानी है। नगर फोर्त सओ जोसे दो रिओ नेग्रो के रूप में 1693-94 में स्थापित किया गया था। यह नीग्रो और सोलिमोएस नदियों के संगम पर स्थित है। 20,00,000 की आबादी के साथ, यह Amazonas के सबसे अधिक आबादी वाला नगर है।
मनौस अमेज़न वर्षावन के बीच में स्थित है और नगर मुख्य रूप से नाव या हवाई जहाज के माध्यम से पहुँचजा सकता है। नगर ब्राजील अमेज़न के पशु और वनस्पति यात्रा करने के लिए मुख्य प्रवेश द्वार है। दुनिया में कुछ स्थानों पर पौधे, पक्षी, कीट और मछलियों की एक ऐसी किस्म है। यह "अमेज़न के दिल" और "वन का नगर" के रूप में जाना जाता है।
जिहाद अल-निकाह
जिहाद अल-निकाह हाल के वर्षों में इस्लाम  धर्म के कुछ इराकी सम्प्रदायों की अवधारणा है जिसके तहत कोई मुस्लिम महिला विवाहेतर शारीरिक संबंध बना सकती है। जिहाद को न्यायोचित तरीका मानने वाले कुछ सलफ़ी सुन्नी मुस्लिम संगठन जिहाद अल-निकाह का समर्थन करते हैं।
हाल के समय में खाड़ी के अधिकांश समाचारपत्रों ने "जिहाद अल-निकाह" खंडन किया है।
हुमा क़ुरैशी (पत्रकार)
हुमा क़ुरैशी एक मुक्त पत्रकार हैं जो संस्कृति, साहित्य फ़िल्म, भोजन, बनावट, घर, सम्पति, यात्रा और जीवन शैली से सम्बंधित लेख लिखती हैं।
क़ुरैशी द गार्डियन और ओबजर्वर नामक समाचार पत्रों की उपभोक्ता टीम की सदस्या भी रह चुकी हैं।
हुमा को तीन माह के प्रशिक्षण के बाद 'द ओबजर्वर' ने उन्हें संवाददाता की नौकरी का प्रस्ताव दिया। उन्होंने २०१० में स्वतंत्र पत्रकारिता आरम्भ करने से पहले द गार्डियन के लिए भी पांच वर्षों तक काम किया। उन्होंने द गार्डियन, द आई, द टाइम्स, वीमन & होम आदि के लिए भी सम्पादकीय लिखे। हुमा ने बीबीसी एशियन नेटवर्क के लिए भी काम किया।
हुमा ने निम्न पुरस्कार जीते;
हुमा क़ुरैशी (अभिनेत्री)
हुमा क़ुरैशी (English: ; जन्म २८ जुलाई १९८६) हिन्दी सिनेमा में काम करने वाली भारतीय अभिनेत्री हैं। उन्होंने फ़िल्मों में अभिनय करने से पहले नाटकों में भी अभिनय किया और वो एक मॉडल हैं। कुछ वर्षों नाटकों में काम करने के बाद वो मुम्बई चली गई और हिन्दुस्तान यूनीलीवर के साथ टेलीविज़न प्रचार के लिए दो वर्ष का समझौता किया। सैमसंग मोबाइल के विज्ञापन को फिल्माये जाते समय अनुराग कश्यप ने उनकी अभिनय क्षमता को देखा और फिल्मों में काम दिया। हुमा कुरैशी की फिल्‍म 'पार्टिशन: 1947', काला करिकालन किया। हुमा ने लैला (वेब सीरीज) किया। सोनी लिव की वेब सीरीज महारानी में रानी भारती का किरदार निभाने के लिए हुमा की काफी तारीफ हुई थी।
कुरैशी का जन्म 28 जुलाई 1986 को नई दिल्ली, भारत में एक मुस्लिम परिवार में हुआ था। उनके पिता, सलीम कुरैशी, एक रेस्टोरराइटर हैं, जो रेस्तरां (सलीम) की एक श्रृंखला चलाते हैं; उनकी माँ, अमीना कुरैशी (एक कश्मीरी), एक गृहिणी है। उनके तीन भाई हैं, जिनमें अभिनेता साक़िब सलीम भी शामिल हैं। परिवार दक्षिणी दिल्ली के कालकाजी में स्थानांतरित हुआ, जब कुरैशी एक बच्ची थी। उन्होंने गार्गी कॉलेज-दिल्ली विश्वविद्यालय से ऑनर्स के साथ हिस्ट्री में स्नातक की पढ़ाई पूरी की। बाद में, वह अधिनियम 1 थिएटर समूह में शामिल हो गई और कुछ थिएटर प्रस्तुतियों में प्रदर्शन किया। एन. के. श्रमा उनके गुरु और अभिनय शिक्षक थे, जिन्होंने उन्हें एहसास दिलाया कि वह अभिनय कर सकती हैं, उन्होंने अपने थिएटर के दिनों में उनसे अभिनय की प्रारंभिक बातें सीखीं। उन्होंने कई गैर सरकारी संगठनों के साथ काम किया है और एक वृत्तचित्र फिल्म निर्माता की सहायता की है।
2008 में, वह फिल्म भूमिकाओं के लिए ऑडिशन देने के लिए मुंबई चली गईं, एक फिल्म के लिए ऑडिशन दे रही थीं, जिसे कभी नहीं बनाया गया: "मैंने कभी मुंबई आने या अभिनेत्री होने के बारे में नहीं सोचा था।
हुमा क़ुरैशी
हुमा क़ुरैशी निम्न में से कोई एक हो सकती हैं:
व्यक्तित्व का वर्गीकरण
विभिन्न प्रकार के व्यक्तियों का मनोवैज्ञानिक वर्गीकरण व्यक्तित्व प्ररूप (Personality type) कहलाता है। कभी-कभी व्यक्तित्व प्ररूप और व्यक्तित्व विशेषक (personality traits) को अलग-अलग माना जाता है। व्यक्ति का व्यक्तित्व बहुत ही अनोखा होता ह
व्यक्ति के व्यक्तित्व का अध्ययन करने के लिए मनोवैज्ञानिक सदियों से प्रयत्न करते रहे हैं। नये-नये सिद्धांतों की खोज और व्यक्ति को विभिन्न वर्गों में रखकर व्यक्तित्व का अध्ययन करने का प्रयत्न किया गया। ईसा के चार सौ वर्ष पूर्व प्रसिद्ध दार्शनिक व चिकित्सक हिप्पोक्रेट्स ने कायरस (humours) के आधार पर व्यक्ति के व्यक्तित्व को चार भागों में बांटा। अपने अध्ययन में उसने मनुष्य में चार रसों की उपस्थिति मानी, ये चार रस हैं-
हिप्पोक्रेट्स के अनुसार इन चारों में से एक काय रस की व्यक्ति में प्रधानता होती है और उसके अनुसार उसकी चित्त-वृत्ति होती है। इसी तरह आयुर्वेद में भी वात, कफ, पित्त के आधार पर व्यक्ति के चित्त की प्रकृति का वर्णन किया गया है। भगवद्गीता में भी तीन गुणों सत्, रज, तम के आधार पर व्यक्ति के व्यक्तित्व का वर्गीकरण किया गया है। इस शताब्दी के मनोवैज्ञानिकों ने भी विभिन्न सिद्धांतों द्वारा व्यक्तित्व का अध्ययन करने का प्रयत्न किया।व्यक्तित्व का सम्पूर्ण अध्ययन करने के लिए कई सिद्धांतों का प्रतिपादन हुआ। इन सिद्धांतों को पांच वर्गों में रखा जा सकता है-  उपरोक्त पांच प्रकार के सिद्धांतों से व्यक्ति के व्यक्तित्व का वर्गीकरण और अध्ययन किया जा सकता है।
युंग ने व्यक्तिव के 3 प्रकार बताये हैं। 1.अंतर्मुखी 2.बहिर्मुखी 3.उभयमुखी
वैश्लेषिक मनोविज्ञान
वैश्लेषिक मनोविज्ञान (Analytical psychology या Jungian psychology) मनोविज्ञान की एक शाखा है जिसका आरम्भ स्विस मनोविकारविज्ञानी कार्ल युंग (Carl Jung) ने किया। यह सिग्मुंड फ़्रोइड के मनोविश्लेषी सम्प्रदाय (psychoanalytic school) से बिल्कुल भिन्न है। वैश्लेषिक मनोविज्ञान का मुख्य ध्येय सार्थक जीवन है जिसमें जीवन के परार्ध (second half) में व्यक्तित्व विकास तथा समाज को पर्याप्त योगदान देने पर विशेष ध्यान दिया जाता है। आत्म-ज्ञान, परिवर्तन तथा आत्मसिद्धि के चक्रीय प्रक्रम को लगातार चलाकर इसे प्राप्त किया जाता है।
मीठा जल
मीठा जल अथवा ताजा जल प्राकृतिक रूप से पृथ्वी पर पाया जाने वाला वह पानी है जो समुद्री और समुद्रतटीय लैगूनों के नमक मिश्रित जल से अलग है। इसे ऐसे जल के रूप में परिभाषित किया जाता है जिसमें 0.5 भाग प्रति हजार से कम लवण घुले हुए हों। यह पृथ्वी पर कई रूपों में पाया जाता है जैसे हिम टोपियों के रूप में ध्रुवीय क्षेत्रों में या ऊंचे पर्वतों पर, नदियों में प्रवाहित धरातलीय जल, जमीन के नीचे स्थित भूगर्भिक जल, मिट्टी में उपलब्ध नमी के रूप में मृदा जल, झीलों तालाबों और पोखरों में स्थित जल इत्यादि के रूप में।
वस्तुतः मीठा जल या ताजा जल शब्द समुद्री खारे जल से अलग सारा जल है जो पृथ्वी पर पाया जाता है। यह पेय जल का समानार्थी नहीं है और पेय जल इसका एक हिस्सा मात्र है। वास्तव में पृथ्वी पर उपलब्ध मीठे जल का काफ़ी हिस्सा पीने योग्य नहीं है क्योंकि उसमें रासायनिक अथवा जैविक दूषण पाया जाता है।
नेटाल, रिओ ग्रांड डो नॉर्ट
नेटाल (, "क्रिसमस"), ब्राजील में एक पूर्वोत्तर राज्य रियो ग्रांडे दो नोर्टे की राजधानी और सबसे बड़ा नगर है। 2010 के ब्राजील के जनगणना के अनुसार, मुख्य नगर की 806,203 की कुल आबादी थी और इसके ग्रेटर नेटाल में 1,351,004। नेटाल में कई पर्यटक आकर्षण है और यह आपने तटों के लिए, अपने ऐतिहासिक स्मारकों और इमारतों के लिए, अपनी प्राकृतिक सुंदरता के लिए प्रसिद्ध है और यह अपनी ऑफ सीजन कार्निवल के लिए भी प्रसिद्ध है। यह अफ्रीका और यूरोप के लिए ब्राजील का सबसे करीबी हिस्सा है।
धरातलीय जल
धरातलीय जल या सतही जल वह जल है जो पृथ्वी की सतह पर सरिताओं, नदियों, झीलों, तालाबों और आर्द्रभूमियों इत्यादि में पाया जाता है। इसे समुद्री जल, भूजल और वायुमण्डलीय जल से अलग समझा जा सकता है। यह जल चक्र का अभिन्न एवं महत्वपूर्ण हिस्सा है।
जल को संसाधन के रूप में देखा जाए तो मानव उपयोग में आने वाला ज्यादातर जल धरातलीय जल ही है। इसका कारण यह है कि धरातलीय जल का ज्यादातर हिस्सा मीठा जल है और मानव उपयोग योग्य है। साथ ही यह आसानी से उपलब्ध और दोहन योग्य भी है। साथ ही इसमें मनुष्य की क्रियाओं द्वारा काफ़ी प्रदूषण भी हुआ है।
बेलेम
बेलेम () ब्राजील का एक नगर है और देश के उत्तर में पैरा राज्य की राजधानी और सबसे बड़ा नगर है। यह एक व्यस्त बंदरगाह, हवाई अड्डे और बस स्टेशन के साथ अमेज़न नदी के लिए प्रवेश द्वार है। नगर पैरा नदी के तट पर स्थित है। 2010 के ब्राजील के जनगणना के अनुसार, मुख्य नगर की 13,92,031 की आबादी है और महानगरीय क्षेत्र की आबादी 21,01,883 है। नगर को पुर्तगाली कप्तान फ्रन्चिस्को कल्देरिअ कस्तेलो ब्रन्को द्वारा 12 जनवरी 1616 को स्थापित किया गया था। बेलेम का बंदरगाह एल्यूमीनियम, लौह अयस्क और अमेज़न जंगल में खनन कर रहे हैं जो अन्य धातुओं का निर्यात करता है।
बुलाकी दास कल्ला
बुलाकी दास कल्ला (जन्म: ४ अक्टूबर १९४९) राजस्थान के भारतीय राष्ट्रीय कांग्रेस के राजनीतिज्ञ हैं। वो अशोक गहलोत सरकार में कैबिनेट मंत्री हैं। 2018 के विधानसभा चुनाव में डॉ बीडी कल्ला छठी बार बीकानेर पश्चिम सीट से विधायक बने है,वर्तमान में शिक्षा मंत्री है। नवम्बर २०२१ में हुए कैबिनेट फेरबदल के बाद डॉ. बीडी कल्ला ने २३ नवम्बर २०२१,मंगलवार को शिक्षामंत्री का कार्यभार ग्रहण कर लिया है। उन्होंने ५वीं बार शिक्षा विभाग की जिम्मेदारी संभाली है।
एरिना पानतनाल
एरिना पानतनाल क्युएबा, ब्राजील में एक नया स्टेडियम है। नए स्टेडियम २०१४ फीफा विश्व कप की मेजबानी करने के लिए निर्माण किया गया था। स्टेडियम की 41,112 की क्षमता है।
अवप्रवाह मण्डल
अवप्रवाह मण्डल या अवप्रवाह क्षेत्र (अंग्रेज़ी: Hyporheic zone) नदी की तली के नीचे का वह क्षेत्र है जिसमें जल का प्रवाह गोलाश्मों और कंकड़ पत्थर के बीच से होता है और एक तरह से यह न तो स्वतंत्र धरातलीय प्रवाह होता है न ही भूजल प्रवाह। इस प्रवाह की दिशा भी वही होती है जो नदी की होती है।
सामान्यतः नदी का प्रवाह उसी जल को माना जाता है जो तली के ऊपर और किनारों के बीच जलधारा के रूप में बहता है। किन्तु नदी की तली के नीचे भी पानी उसी दिशा में प्रवाहित होता रहता है जिसे अवप्रवाह कहा जाता है। किन्ही विशिष्ट दशाओं में यह प्रवाह नदी के दृष्टिगोचर जलधारा-प्रवाह से अधिक भी हो सकता है।
इसका सबसे अच्छा उदाहरण हिमालय की कई नदियाँ हैं जो पर्वतीय ढालों से मैदान में उतरते समय तराई के इलाकों में जमीन के नीचे बहती है तथा भाबर में पुनः धरातलीय सतह पर उनका आविर्भाव होता है। इस प्रकार ये नदियाँ तराई के क्षेत्र में अवप्रवाह के रूप में बहती हैं। एक दूसरा उदाहरण कार्स्ट प्रदेशों की नदियाँ हैं जो अपनी कुल लम्बाई में कभी-कभी काफ़ी दूरी धरातल के नीचे होकर प्रवाहित होती है।
अवाप्रवाह मण्डल नामक यह पेटी नदीजल और भूजल के बीच की स्थिति है।
अवप्रवाह शब्द का अंग्रेजी पर्याय hyporheic flow है जिसका सर्व प्रथम प्रयोग Traian Orghidan ने जर्मन भाषा के अपने लेख में किया। उन्होंने यह शब्द ग्रीक भाषा के hypo (सतह के नीचे) और rheos (प्रवाह) को मिलाकर गढ़ा था।
अवप्रवाह शब्द अधोप्रवाह (Underflow) से अलग है जो भूजल के प्रवाह के लिये इस्तेमाल होता है।
कार्स्ट
कार्स्ट स्थलाकृतियाँ (Karst topography) सामान्यतः घुलनशील चट्टानों वाले क्षेत्रों में जल की क्रिया द्वारा बनी स्थलाकृतियाँ हैं। इनका नामकरण यूगोस्लाविया के कार्स्ट प्रदेश के आधार पर हुआ है जहाँ ये स्थलरूप बहुतायत से पाए जाते हैं। भारत में ऐसी स्थलाकृतियाँ रीवाँ के पठार, राँची पठार और चित्रकूट के पास पायी जाती हैं। गुप्तधाम कन्दरा एक ऐसी ही गुफा है जो कार्स्ट प्रक्रमों द्वारा निर्मित है। भारत में कार्स्ट स्थलाकृति का प्रभाव बस्तियों के बनने और उनके प्रतिरूप पर भी पड़ा है
जैसे चूना पत्थर के क्षेत्रों में जल की क्रिया के कारण कार्स्ट स्थलाकृतियों का निर्माण होता है।
कार्स्ट स्थलरूपों में कुछ प्रमुख हैं:
नादानियाँ
नादानियाँ एक टीवी कार्यक्रम हैं।
अकबर बीरबल
अकबर बीरबल भारतीय ऐतिहासिक हास्य टेलीविजन धारावाहिक है। इसका प्रसारण 28 अप्रैल 2014 को आरम्भ हुआ। किकु शारदा और विशाल कोटियान इसमें प्रमुख अभिनय भूमिका में हैं। कार्यक्रम लोकप्रचलित अकबर बीरबल कहानियों पर आधारित है।
बादशाह अकबर एक महान मुगल सम्राट है जो एक बार शिकार खेलते हुए जंगल में भटक गए थे। तब महेशदास नामक व्यक्ति ने उन्हें रास्ता दिखाया। बादशाह उससे बहुत प्रभावित हुए और उसे अपने महल में बुलाकर अपने नवरत्नों में शामिल कर लिया। अकबर ने महेश दास को राजा बीरबल नाम दिया। कार्यक्रम की कहानी अकबर बीरबल, राज परिवार और दरबारियों के इर्द-गिर्द घूमती रहती है। बीरबल हमेशा विभिन्न समस्याओं का अपनी बुद्धि से सटीक हल ढूंढ लेता है। बादशाह, बीरबल की तारीफ़ करते हुए कहते रहते है - हर मुश्किल का हल अकबर बीरबल।
रानी की वाव
रानी की वाव भारत के गुजरात राज्य के पाटण में स्थित प्रसिद्ध बावड़ी (सीढ़ीदार कुआँ) है। इस चित्र को जुलाई 2018 में RBI (भारतीय रिज़र्व बैंक) द्वारा ₹100 के नोट पर चित्रित किया गया है तथा 22 जून 2014 को इसे यूनेस्को के विश्व विरासत स्थल में सम्मिलित किया गया।
पाटण को पहले 'अन्हिलपुर' के नाम से जाना जाता था, जो गुजरात की पूर्व राजधानी थी। कहते हैं कि रानी की वाव (बावड़ी) वर्ष 1063 में सोलंकी शासन के राजा भीमदेव प्रथम की प्रेमिल स्‍मृति में उनकी पत्नी रानी उदयामति ने बनवाया था। रानी उदयमति जूनागढ़ के चूड़ासमा शासक रा' खेंगार(खंगार) की पुत्री थीं। सोलंकी राजवंश के संस्‍थापक मूलराज थे। सीढ़ी युक्‍त बावड़ी में कभी सरस्वती नदी के जल के कारण गाद भर गया था। यह वाव 64 मीटर लंबा, 20 मीटर चौड़ा तथा 27 मीटर गहरा है। यह भारत में अपनी तरह का अनूठा वाव है। वाव के खंभे सोलंकी वंश और उनके वास्तुकला के चमत्कार के समय में ले जाते हैं। वाव की दीवारों और स्तंभों पर अधिकांश नक्काशियां, राम, वामन, महिषासुरमर्दिनी, कल्कि, आदि जैसे अवतारों के विभिन्न रूपों में भगवान विष्णु को समर्पित हैं।
'रानी की वाव' को विश्व विरासत की नई सूची में शामिल किए जाने का औपचारिक ऐलान कर दिया गया है। 11वीं सदी में निर्मित इस वाव को यूनेस्को की विश्व विरासत समिति ने भारत में स्थित सभी बावड़ी या वाव (स्टेपवेल) की रानी का भी खिताब दिया है। इसे जल प्रबंधन प्रणाली में भूजल संसाधनों के उपयोग की तकनीक का बेहतरीन उदाहरण माना है। 11वीं सदी का भारतीय भूमिगत वास्तु संरचना का अनूठे प्रकार का सबसे विकसित एवं व्यापक उदाहरण है यह, जो भारत में वाव निर्माण के विकास की गाथा दर्शाता है। सात मंजिला यह वाव मारू-गुर्जर शैली का साक्ष्य है। ये करीब सात शताब्दी तक सरस्वती नदी के लापता होने के बाद गाद में दबी हुई थी। इसे भारतीय पुरातत्व सर्वे ने वापस खोजा। भारतीय पुरातत्व सर्वेक्षण (एएसआई) ने सायआर्क और स्कॉटिस टेन के सहयोग से वाव के दस्तावेजों का डिजिटलाइजेशन भी कर लिया है।
पाटण, गुजरात
पाटण (Patan) भारत के गुजरात राज्य के पाटण ज़िले में स्थित एक नगर है। यह ज़िले का मुख्यालय भी है।
पाटण एक प्राचीन नगर है जिसकी स्थापना ७४५ ई में वनराज चावडा ने की थी। राजा ने इसका नाम 'अन्हिलपुर पाटण' या 'अन्हिलवाड़ पाटन' रखा था। यह मध्यकाल में गुजरात की राजधानी हुआ करता था। इस नगर में बहुत से ऐतिहास स्थल हैं जिनमें हिन्दू एवं जैन मन्दिर, रानी की वाव आदि प्रसिद्ध हैं।
पाटण का प्राचीन नाम 'अण्हीलपुर ' है। प्राचीन समय में पाटण भील प्रदेश के रूप में जाना जाता था और वे अण्हीलपुर के शासक थे। जब पचासर के चावड़ा गुर्जर अपना राज्य कल्याण कटक के चालुक्य भुहड़ से हार गए तब उनकी पत्नी अपने नन्हे बच्चे को लेकर भील प्रदेश में शरण लेने आयी , जहां भीलों ने उनकी सहायता करी और उस बच्चे को वनराज नाम दिया क्योंकि वह जंगल में भीलों के साथ बड़ा हुआ था , आगे चलकर वहीं वनराज चावड़ा , राजा अण्हील भील के बाद अण्हीलपुर का शासक बना। प्राचीन काल में इसे मुसलमानों ने खंडहर बना दिया था, उन्हीं खंडहरों पर पुन: नवीन पाटन ने प्रगति की है। महाराज भीम की रानी उद्यामती का बनवाया भवन खंडहर अवस्था में अब भी विद्यमान है। नगर के दक्षिण में एक प्रसिद्ध खान सरोवर है। एक जैन मंदिर में वनराजा की मूर्ति भी दर्शनीय है। नवीन पाटन मराठा लोगों के प्रयास का फल है। यह सरस्वती नदी से डेढ किमी की दूरी पर है। जैन मंदिरों की संख्या यहाँ एक सौ से भी अधिक है, पर ये विशेष कलात्मक नहीं हैं। खादी के व्यवसाय में इधर काफी उन्नति हुई है।
राम नारायणन
राम नारायणन (३ अप्रैल १९४९ – २२ जून २०१४) भारतीय तमिल फ़िल्म निर्देशक एवं निर्माता थे। उन्होंने ३६ वर्षों में १२५ फ़िल्मों का निर्माण करके विश्व-कीर्तिमान स्थापित किया। २३ जून २०१४ को सिंगापुर में उनका हृदयाघात से निधन हो गया।
हंसराज कॉलेज
राजधानी में दिल्ली विश्वविद्यालय से सम्बद्ध एक सुप्रतिष्ठित बहुसंकाय-स्नातकोत्तर महाविद्यालय है। हंसराज कॉलेज (एचआरसी) (हिंदी: हंस राज कॉलेज) नई दिल्ली, भारत में दिल्ली विश्वविद्यालय का एक घटक कॉलेज है। कॉलेज विज्ञान, लिबरल आर्ट्स और कॉमर्स में पढ़ाई प्रदान करता है। १९४८ में इसकी नींव के बाद से, कॉलेज ने उल्लेखनीय पूर्व छात्रों का निर्माण किया है जो राष्ट्रीय और अंतरराष्ट्रीय स्तर पर अपने क्षेत्रों में प्रमुख नेता हैं। यह दिल्ली विश्वविद्यालय का पहला कॉलेज और पहला केन्द्रीय विश्वविद्यालय कॉलेज है जो अपने परिसर में एक विशाल राष्ट्रीय ध्वज फहराया जाता है, जिसे भारतीय ध्वज फाउंडेशन (एनजीओ) द्वारा शुरू किया गया था। २५ जनवरी २०१७ को हंसराज एलुन्नस और भारत के ध्वज फाउंडेशन के संस्थापक द्वारा ध्वज फहराया गया था, श्री नवीन जिंदल। हंस राज कॉलेज की स्थापना डी.ए.वी। १९४८ में कॉलेज प्रबंधन समिति ने २६ जुलाई को प्रमुख भारतीय शिक्षक और राष्ट्रवादी महात्मा हंसराज की याद में शुरुआत में पुरुषों के लिए एक संस्थान के रूप में शुरू किया गया था, कॉलेज में १९७८ सह-शैक्षिक बन गया। विज्ञान में एसईआरएफ के बाद स्टीफंस में और वाणिज्य के लिए हंसराज दिल्ली विश्वविद्यालय का दूसरा सबसे अच्छा कॉलेज है। यह डीएवी ग्रुप के सबसे बड़े संस्थानों में से एक है, जो भारत में ७०० से अधिक संस्थानों को संचालित और प्रबंधित करता है। ५००० से अधिक छात्रों के साथ, यह दिल्ली विश्वविद्यालय के सबसे बड़े कॉलेजों में से एक है https://web.archive.org/web/20190817185856/http://hansrajcollege.com/
बजरंग बहादुर सिंह
राजा बजरंग बहादुर सिंह (१९०५-१९७३) राजनीतिज्ञ एवं स्वतन्त्रता संग्राम सेनानी थे। वे हिमाचल प्रदेश के उपराज्यपाल व अवध की तालुकदारी रियासत भदरी (वर्तमान में, प्रतापगढ़ जिला में) के राजा थे। वे महात्मा गांधी के असहयोग आंदोलन में सक्रिय रहे।
वर्ष १९२६ में राजा बजरंग बहादुर सिंह का विवाह अजयगढ़ के महाराजा पुण्य प्रताप सिंह और महारानी रुक्मणी देवी की पुत्री रानी गिरिजा देवी से हुआ। उदय प्रताप सिंह राजा बजरंग बहादुर के भतीजे है।
बतौर स्वतंत्रता संग्राम सेनानी राजा बजरंग बहादुर सिंह कई आंदोलनों में सक्रिय भूमिका निभाई। स्वतंत्रता संग्राम के इतिहास में इनकी रियासत भदरी का कई स्थानों पर ज़िक्र है। महात्मा गाँधी के असहयोग आंदोलन का राजा भदरी ने समर्थन किया और असहयोग आंदोलन में अपनी सक्रिय भूमिका दर्ज कराते हुए बजरंग बहादुर सिंह ने विदेशी वस्त्रो का बहिष्कार कर कपड़ों की होली जलायी।
स्वतंत्रता प्राप्ति के बाद वर्ष १९५५ में राजा बजरंग बहादुर हिमाचल प्रदेश के उपराज्यपाल बने। १ जनवरी १९५५ को उपराज्यपाल पद पर नियुक्ति हुई और १३ अगस्त १९६३ तक इस पद पर कार्यरत रहे।
राजा उदय प्रताप सिंह
राजा उदय प्रताप सिंह (जन्म: १९३३) अवध के भूतपूर्व भदरी रियासत के वर्तमान उत्तराधिकारी है। वे एक पर्यावरणविद एवं विश्व हिंदू परिषद के हिंदूवादी नेता तथा राष्ट्रीय स्वयंसेवक संघ के मानद पदाधिकारी हैं। वे प्रधानमंत्री इंदिरा गांधी से विवादों के कारण भी जाने गए। वे उत्तर प्रदेश के राजनेता रघुराज प्रताप सिंह उर्फ़ राजा भैया के पिता है।
उदय प्रताप सिंह ने देश के प्रतिष्ठित द दून स्कूल, देहरादून से शिक्षा प्राप्त की। बाद में जापान से उन्होंने कृषि में स्नातक पूरा किया। राजा उदय सिंह को जापान से पर्यावरण विशेषज्ञ की उपाधि मिली।
उदय प्रताप सिंह कट्टर हिंदुवादी छवि के व्यक्ति है। विश्व हिंदू परिषद तथा राष्ट्रीय स्वयंसेवक संघ को अपनी अथाह संपत्तिया दान में दिया है। हमेशा से वे संघ के एक सक्रिय कार्यकर्ता रहे हैं। उत्तर प्रदेश में सर्वप्रथम प्लास्टिक की थैलियों पर प्रतिबंध लगाने का श्रेय राजा उदय प्रताप सिंह को प्राप्त है। बतौर पर्यावरणविद इन्होंने प्रकृति नामक संस्था की स्थापना की है, जिसका मूल उद्देश्य प्रकृति एंव पर्यावरण को संरक्षित तथा प्रदुषण मुक्त करना है। उदय सिंह कई विद्यालयों के संस्थापक, संरक्षक हैं, उदाहरण के तौर पर भदरी स्थित बजरंग इंटर कालेज, डेरवा स्थित भद्रेश्वर इंटर कालेज आदि। लोग इन्हें बाबा साहेब, राजा साहेब, महाराज आदि आदरसूचक शब्दों से संबोधित करते हैं।
स्वतंत्रता पूर्व नेहरू गाँधी परिवार और भदरी परिवार के अच्छे ताल्लुकात थे। बजरंग बहादुर सिंह बतौर स्वतंत्रता सेनानी, पंडित जवाहर लाल नेहरू के साथ कई बार दिखे। राजा बजरंग की पत्नी रानी गिरिजा देवी इंदिरा गाँधी से काफ़ी नजदीक थी। जब उदय सिंह भदरी के प्रमुख हुए, नेहरू गाँधी परिवार से इनके ताल्लुकात खराब होते गए। इंदिरा गाँधी के शासन में राजा उदय प्रताप सिंह ने अपनी रियासत भदरी को भारत का स्वतंत्र राज्य घोषित कर दिया था। तब तत्कालीन प्रधानमंत्री इंदिरा गाँधी द्वारा मजबूरन कुंड़ा में सैन्य दल भेजा गया।
वर्ष २००२ में, तत्कालीन मुख्यमंत्री मायावती ने आतंकवाद निरोधक क़ानून का उपयोग करते हुए उदय सिंह के बेटे विधायक रघुराज प्रताप सिंह के साथ साथ ७० वर्षीय उदय प्रताप सिंह व भतीजे अक्षय प्रताप सिंह को जेल भेजवाया। हालाकि बाद में इनके भतीजे अक्षय को जमानत मिल गई, लेकिन उदय प्रताप और राजा भैया को जमानत नहीं मिली। इस दौरान इन्हें लगभग एक वर्ष जेल में रहना पड़ा।
￼राजा भाईया के अधिकारीक वेब पेज से प्राप्‍त जानकारी के अनुसार
राजा उदय प्रताप सिंह
भाटुन्द
भाटुन्द राजस्थान के पाली जिले मे स्थित एक गाँव है। यह गाँव पाली जिले के बाली ब्लाक से 25 किमी दूर है। भाटुन्द का पुराना नाम 'भाटुन' था। श्री आदोरजी महाराज ने भाटुन रखा था बाद में भाटुन्द पडा। १३वीं शताब्दी में यहाँ के श्री आदोरजी महाराज ने अपने 18 परिवार वालों सहित लाखा-जौहर किया था।
गाँव कि जनसंख्या 6000 - 7000 तक है।
गाँव अरावली पर्वत के पश्चिम मे व जवाईबांध के पूर्व मे स्थित है।
खारा जल
खारा जल अथवा नमकीन पानी प्रकृति में पाए जाने वाले नमक युक्त जल को कहते हैं। सामान्यतः जल में घुले नमक में सोडियम क्लोराइड की प्रधानता होती है लेकिन अन्य लवण भी महत्वपूर्ण होते हैं। पानी में घुले नमक की मात्रा को लवणता कहते हैं और यह सामन्यतः ग्राम/किलोग्राम जल या अंश प्रतिहजार (‰) के रूप में व्यक्त की जाती है। खारा जल मुख्यतः समुद्री जल के रूप में पाया जाता है लेकिन अन्य रूपों brackish जल जिसकी लवणता समुद्री जल से कम होती है तथा briny जल के रूप में भी पाया जाता है जिनकी लवणता समुद्री जल से काफ़ी आधिक पाई जाती है।
जल अधिकार
जल अधिकार से आशय उस विधिक अधिकार से है जिसके अंतर्गत एक व्यक्ति को किसी जल स्रोत से पानी प्राप्त करने का अधिकार हो। वस्तुतः बार-बार यह रेखांकित किया गया है कि स्वच्छ जल की प्राप्ति व्यक्ति के जीवन से जुड़ी है और इसीलिए जीवन के अधिकार कि तरह यह भी व्यक्ति का मौलिक अधिकार है कि वह स्वच्छ जल प्राप्त कर सके।
जुलाई, 2010 में संयुक्त राष्ट्र महासभा ने स्वच्छ जल की उपलब्धता को एक मानव अधिकार बनाने का प्रस्ताव मंजूर किया जिसमें 163 सदस्य देशों में से 122 ने इसके पक्ष में मतदान किया, जबकि 41 सदस्य देशों ने मतदान में भाग नहीं लिया था। सितंबर, 2010 में मानवाधिकार परिषद ने आम सहमति से प्रस्ताव पारित कर इस बात की पुष्टि कर दी कि जल एवं स्वच्छता व्यक्तियों के लिये मौलिक अधिकार हैं और इनका सुनिश्चित कराया जाना सबकी जिम्मेवारी है।
संयुक्त राष्ट्र महासभा के मानवाधिकार परिषद के इस प्रस्ताव में कहा गया-
रेडियो रूस के अनुसार जल एवं स्वच्छता के अधिकार पर संयुक्त राष्ट्र महासभा की एक बैठक में सन २०११ में एक बार फिर बान की मून ने कहा कि बहुत से देशों की सरकारों ने पहले ही जल एवं स्वच्छता के अधिकार को अपने संविधान तथा कानूनों में शामिल किया है। और जिन्होंने ऐसा नहीं किया है, उन्हें बिना देरी किए इस दिशा में कदम उठाने की जरूरत है।
जल विवाद
जल विवाद एक ऐसी दशा है जिसमें पानी के उपयोग को लेकर दो या दो से अधिक राष्ट्रों, प्रान्तों या समूहों के बीच प्रतिस्पर्धा और संघर्ष की स्थितियाँ बन जाती हैं। संविधान का अनुच्छेद 262 अंतरराज्यीय जल विवादों के न्यायनिर्णयन से संबंधित है, इसमें दो प्रावधान है
1. संसद कानून बना कर अंतरराज्यीय नदियों तथा नदी घाटियों के जल प्रयोग, बंटवारे, तथा नियंत्रण से संबंधित किसी विवाद पर शिकायत का न्याय व निर्णय कर सकती है 2. संसद यह भी व्यवस्था कर सकती है की ऐसे किसी विवाद में न ही सर्वोच्च न्यायालय तथा न ही कोई अन्य न्यायालय अपने क्षेत्राधिकार का प्रयोग करे  इस प्रावधान के अन्तर्गत संसद ने दो कानून बनाए
1. नदी बोर्ड अधिनियम 1956
2. अंतरराज्यीय जल विवाद अधिनियम 1956
ओबेरॉय होटल एंड रिसॉर्ट्स
ओबेरॉय ग्रूप एक होटल कंपनी है जिस्का प्रधान कार्यालय दिल्ली में स्थापित है। ओबेराय की स्थापना १९३४ में किया गया और पांच देशों में३० होटल और तीन जहाज़ चला रही है। यह दुनिया में सबसे सजाया होटल चेनों में से एक माना जाता है और यात्रा + आराम, कोंडे नास्ट ट्रैवलर, फोर्ब्स और गैलीलियो से विभिन्न पुरस्कार प्राप्त किया है। ओबेराय वन्य्विलास, रणथंभौर को २०१२ में कोंडे नास्ट ट्रैवलर, संयुक्त राज्य अमेरिका के पाठकों द्वारा एशिया में शीर्ष १५ रिसॉर्ट्स में स्थान दिया गया है। इस के अलावा, ओबेराय अमर्विलास, आगरा को दुनिया में ५ वां सबसे अच्छे होटल का स्थान दिया गया है। ओबेराय राजविलास, जयपुर को दुनिया में १३ वीं सबसे अच्छे होटल का स्थान दिया गया और ओबेराय उदयविलास, उदयपुर को दुनिया में ४ वां सबसे अच्छे होटल का स्थान दिया गया। इसी सर्वेक्षण में एशिया में शीर्ष ४ होटलों में वे शुमार है। ओबरॉय होटल्स एंड रिसॉर्ट्स को २००७ में संयुक्त राज्य अमेरिका के बाहर सर्वश्रेष्ठ होटल चेन के रूप में और २००८ में ब्रिटेन के बाहर सर्वश्रेष्ठ होटल चेन के रूप में सम्मानित किया गया। ट्राइडेंट होटलस को 'बेस्ट फर्स्ट क्लास होटल ब्रांड' का स्थान गैलीलियो एक्सप्रेस ट्रेवल वर्ल्ड अवार्ड्स में २००४ के बाद से लगातार चार साल तक दिया गया। मुंबई के ओबेराय होटल को सीएनबीसी आवाज ट्रैवल अवार्ड्स द्वारा २००८ में 'भारत में बेस्ट बिजनेस होटल' का स्थान दिया गया।
राय बहादुर मोहन सिंह ओबेराय समूह के संस्थापक अध्यक्ष ने साल १९३४ को एक अंग्रेज से दो प्रापर्टी– थी क्लार्कस दिल्ली और थी क्लार्कस शिमला को खरीदा। बाद में आये वर्षों में अपने दो बेटों, तिलक राज सिंह ओबरॉय और पृथ्वी राज सिंह ओबरॉय के सहायता के साथ भारत में और विदेशों में ओबेराय समूह का विस्तार जारी रखा। थी ओबेराय गुरगावं के अलावा, ओबेराय ब्रांड के अधीकार में १८ लक्श्वरी होटेल्स और३ लक्श्वरी जहाज भारत, मॉरीशस, ईगिप्त, इन्डोनेशिया और सौदी अरेबिया में है। ओबेराय परिवार के अध्यक्ष और इसके कुलपति, श्री पीआरएस ओबेराय को ईआईएच लिमिटेड में३२.११% हिस्सेदारी के साथ में बहुमत शेयरधारक भी है। ३० अगस्त २०१० को ईआईएच लिमिटेड का स्टेकसेल १,०२१ करोड रुपए को हुआ और इस्का उद्यम मूल्य ७,२०० करोड़ रुपए हुआ। हाल ही में रिलायंस की हिस्सेदारी आईटीसी के हिस्से से आगे बडा और रिलायंस इंडस्ट्रीज के लिए कुल २०% पर खड़ा था।
भारत में:
इंडोनेशिया में:
मॉरीशस में:
मिस्र में:
सऊदी अरब में:
यू॰ए॰ई॰ में:
ट्राइडेंट होटल  भारत में:
हरिवंश सिंह
कुँवर हरिवंश सिंह उत्तर प्रदेश के प्रतापगढ़ लोक सभा के वर्तमान सांसद है। वे २०१४ लोक सभा चुनाव में १६ मई २०१४ को प्रतापगढ़ लोक सभा निर्वाचन क्षेत्र से निर्वाचित किये गए। वे अपना दल राजनैतिक पार्टी से संलग्न है, जिसका गठबंधन २०१४ लोक सभा चुनाव के लिए भारतीय जनता पार्टी की राष्ट्रीय जनतांत्रिक गठबंधन से था। वे नवी मुंबई के एक व्यवसायी है, जौनपुर इनका पैतृक स्थान है।
पाटन (बहुविकल्पी)
पाटन या पाटण से निम्नलिखित का बोध होता है-
अंजुमन प्रकाशन
यह हिन्दी पुस्तकों के एक प्रमुख प्रकाशक हैं।प्रकाशन सन २०१३ में इलाहाबाद उत्तरप्रदेश में वीनस केसरी द्वारा स्थापित किया गया
अंजुमन प्रकाशन द्वारा मुख्य रूप से साहित्यिक पुस्तकों का प्रकाशन किया जाता है
एरिना दास दूनास
एरिना दास दूनास (टिब्बा एरेना) नेटाल, ब्राजील में एक फुटबॉल स्टेडियम है। यह पोपुलुस के खेल वास्तुकार क्रिस्टोफर ली द्वारा तैयार किया गया था। स्टेडियम ब्राजील में आयोजित २०१४ फीफा विश्व कप के लिए फुटबॉल मैच की मेजबानी करेगा। यह पुराने मछदओ स्टेडियम की जगह में बनाया गया था।
वर्षण
वर्षण या अवक्षेपण एक मौसम विज्ञान की प्रचलित शब्दावली है जो वायुमण्डलीय जल के संघनित होकर किसी भी रूप में पृथ्वी की सतह पर वापस आने को कहते हैं। वर्षण के कई रूप हो सकते हैं जैसे वर्षा, फुहार, हिमवर्षा, हिमपात और ओलावृष्टि इत्यादि। अतः वर्षा वर्षण का एक रूप या प्रकार है।
वर्षण का महत्व जलविज्ञान में भी है क्योंकि किसी भी जलसम्भर का जल बजट तय करने में इसकी प्रमुख भूमिका होती है।
ऊपर उठती गर्म एवं आर्द्र वायु के संतृप्त होने तथा ओसांक की प्राप्ति के बाद संघनन होने पर वायुमंडलीय जलवाष्प के या तो तरल रूप (ओस, जलवर्षा) या ठोस रूप (हिमपात) में नीचे गिरने को वर्षण कहते हैं।
एरिना दा बाईजादा
एरिना दा बाईजादा (), कुरितिबा, पराना में एक फुटबॉल स्टेडियम है। स्टेडियम की मौजूदा क्षमता 39,631 है। जब ब्राजील को २०१४ फीफा विश्व कप की मेजबानी का अधिकार मिला तब इस स्टेडियम को मेजबान के रूप में चुना गया था। स्टेडियम पर नवीनीकरण का काम कई बार विलंब किया गया था, क्योंकि के नवीकरण के दौरान सुरक्षा नियमों की गैर निम्नलिखित के कारण। अंत में 18 फ़रवरी 2014 पर फीफा ने विश्व कप के मैचों की मेजबानी के लिए स्टेडियम को मंजूरी दी।
अपवाह
अपवाह या धरातलीय अपवाह (अंग्रेज़ी: ) जल की वह मात्रा है जो पृथ्वी की सतह पर गुरुत्वाकर्षण के प्रभाव में ढाल का अनुसरण करते हुए जलधाराओं, सरिताओं, नालों और नदियों के रूप में प्रवाहित होता है। किसी नदी बेसिन या किसी भी भौगोलिक क्षेत्र या इकाई का अपवाह उस इकाई में होने वाले वर्षण में से निस्यन्दन, वाष्पीकरण, मृदा-जल-धारण इत्यादि द्वारा होने वाले क्षय को घटा कर निकाला जा सकता है। सरिताओं और नदियों का अपवाह उनके बेसिन के आकार पर भी निर्भर करता है।
अपवाह का मापन और इसके प्रतिरूपों का अध्ययन किसी भौगोलिक क्षेत्र के जल तन्त्र या जल चक्र को समझने के लिये अत्यंत आवश्यक है। इसी लिये जल संसाधनों के क्षेत्रीय अथवा वैश्विक अध्ययन में अपवाह का महत्त्वपूर्ण स्थान होता है।
बहता हुआ जल कई प्रकार के स्थलरूपों का निर्माण भी करता है जिन्हें जलीय स्थलरूप कहते हैं। इनमें प्रमुख हैं वी-आकार की घाटी, जलप्रपात, क्षिप्रिका, बाढ़ मैदान, विसर्प, डेल्टा इत्यादि।
निर्धारित जलमार्गों का अनुसरण करता हुआ बहता जल इनके जाल द्वारा जो तंत्र बनाता है उसे अपवाह तन्त्र कहते हैं। इस अपवाह तंत्र का ज्यामितीय विन्यास यह बताता है कि यह किस प्रकार का अपवाह तंत्र है या इसका अपवाह प्रतिरूप क्या है। किसी क्षेत्र का अपवाह तंत्र उस क्षेत्र की स्थलाकृति और जलवायु पर निर्भर होता है